ביום חגיגי ושמח זה, באחד בשבת ביום השמיני לחודש כסלו בשנת חמשת אלפים ושבע מאות ושבעים ושמונה לבריאת העולם למנין שאנו מונים כאן, בעיר מידלטאון שבמדינת קונטיקט, אנו מתכנסים בנוכחות בני משפחה וחברים על מנת לחגוג איחוד מרגש זה. החתן, \_\_\_\_\_\_\_\_\_\_, בן \_\_\_\_\_\_\_\_\_\_, והכלה, \_\_\_\_\_\_\_\_\_\_, בת \_\_\_\_\_\_\_\_\_\_, מבצעים את טקסי הנישואין ומצהירים בזאת על אהבתם ומחויבותם זה לזו.

היום, אנו מתחייבים להיות שותפים שווי-ערך, חברים אוהבים, ובני זוג תומכים זה עבור זו בדרכנו המשותפת. אנו מבטיחים להיות תמיד כנים וישרים זה עם זו בעת שנוקיר את הייחוד הקיים בשנינו; לכבד את השוני וחילוקי הדעות בינינו ולגלות סבלנות לחולשות שלנו. מי ייתן ואהבתנו תאפשר לנו לחלוק את רגעי האושר ולנחם האחד את השנייה ברגעי הצער. אנו מתחייבים להנות מהחירות להיות מי שאנחנו, ומהאומץ להגשים את החיים שאנו מדמיינים לעצמנו במלואם. אנו מבטיחים להציב זה לזו אתגרים, להגשים את עצמנו אינטלקטואלית ופיזית, ולשאוף לשלווה אישית ורגשית בחיינו. נחיה כל יום במלואו, ובעת שנחלוק את התנסויות היומיום, אנו מתחייבים ליצור אינטימיות אשר תאפשר לנו לבטא את מחשבותינו ורגשותינו הכמוסים ביותר; ולהיות רגישים זה לצרכי זו.

יחד נקים בית שיהיה שופע שמחה ושחוק, משפחתיות, שותפות ואהבה; בית שיסביר פנים לחברים ולבני משפחה; בית שבו חגינו ומורשתנו נחגגים על פי התרבות והמסורת היהודית. נאהב ונקבל זה את משפחתו של זו כאילו היו בני משפחותינו. כאשר משפחתנו תגדל, נאחד כוחות ונעודד את רצונותיהם ותשוקותיהם של ילדינו. נשב כולנו יחד לשולחן ונחלוק את ארוחת הערב כמשפחה. נקדם סגנון חיים פעיל ובריא, ונקדיש זמן להתפתחותנו האישית.

מה שהיה בעבר שלך ושלי יהא מעתה שלנו. בעתות מחלוקת, לא נמהר להסיק מסקנות: נקשיב זה לזו ונשתדל להבין את הדעה השונה משלנו. והיה ודרכינו תיפרדנה – הדבר ייעשה בשוויוניות ובידידות.

אנו מתחייבים לכל האמור לעיל בעמדנו בפני קהילתנו ובפני כל אדם החי על פני כדור הארץ. יחד אנו מצהירים: "אני לדודי ודודי לי".

והכל שריר וקיים.

עד \_\_\_\_\_\_\_\_\_\_\_\_\_\_\_\_ עד \_\_\_\_\_\_\_\_\_\_\_\_\_\_\_\_

הכלה \_\_\_\_\_\_\_\_\_\_\_\_\_\_\_\_ החתן \_\_\_\_\_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_\_\_\_\_